
Atbildes uz jautājumiem.
Atklātā konkursa nolikuma pielikuma Nr.1 punkts Nr. 1.16. nosaka “Nekavējoties pēc informācijas par bojātiem CSOTL saņemšanas no Pasūtītāja, jebkuras trešās personas (piemēram, policijas, ceļu satiksmes dalībniekiem) vai pēc Izpildītāja organizētajā apsekošanā konstatētā, Izpildītājs izbrauc uz notikuma vietu un novērš radušos situāciju vai, ja tas uzreiz nav iespējams, - uzstāda ceļa zīmes vai citus nepieciešamos tehniskos līdzekļus tajās vietās, kas traucē satiksmi vai rada draudus tās drošībai. Šajā punktā paredzētās darbības Izpildītājam jāveic ne vēlāk kā trīs stundu laikā no informācijas saņemšanas.”
Jautājums Nr.1.
Vai Pretendentam ir jānodrošina diennakts tālrunis un/ vai e-pasta adrese, lai trešajām personām, piemēram, ceļu satiksmes dalībniekiem, tiktu nodrošināta iespēja ziņot par bojātiem CSOTL.

Atbilde uz Jautājumu Nr.1
Atbilstoši atklāta konkursa “Ceļu satiksmes organizācijas tehnisko līdzekļu uzturēšanas darbi Rīgā no 2025. gada līdz 2028. gadam” nolikuma pielikuma Nr.1 “Tehniskā specifikācija” punktam nr.1.16 Pretendentam (Izpildītājam) būs jānodrošina diennakts tālrunis un e-pasta adrese, ziņu par bojātiem CSOTL saņemšanai.
Jautājums Nr.2
Gadījumā, ja šāda saziņa ir jānodrošina Pretendentam, vai nepieciešams nodrošināt ienākošo zvanu, e-pastu reģistrāciju, lai Pasūtītājam būtu iespējams pārliecināties, ka Pretendents ir reaģējis uz saņemto informāciju izbraucot uz notikuma vietu ne vēlāk kā trīs stundu laikā.

Atbilde uz jautājumu Nr.2
Lai Pasūtītājs varētu pārliecināties par to, ka Izpildītājs ir ievērojis Nolikuma pielikuma nr.1 punktā nr.1.16 noteikto darbību termiņus, Izpildītājam būs jānodrošina zvanu un e-pastu reģistrācija.
